

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 28.februārī Nr.**75**

 (prot.Nr.**8**, **8**.§)

**Par līdzekļu piešķiršanu no pamatbudžeta programmas „Izdevumi neparedzētiem gadījumiem” iekštelpu apdares atjaunošanai Daugavpils pilsētas 26.pirmsskolas izglītības iestādē**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2019.gada 14.februāra saistošo noteikumu Nr.5 „Par Daugavpils pilsētas budžetu 2019.gadam” 8.punktu, ņemot vērā Daugavpils pilsētas domes Finanšu komitejas 2019.gada 21.februāra sēdes protokolu Nr.5, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” 54347 EUR (*piecdesmit četri tūkstoši trīs simti četrdesmit septiņi eiro* 00 *centi*) apmērā Daugavpils pilsētas Izglītības pārvaldei iekštelpu apdares atjaunošanai Daugavpils pilsētas 26.pirmsskolas izglītības iestādē.

2. Apstiprināt pamatbudžeta programmas „Izglītības iestāžu, tai skaitā pirmsskolas izglītības iestāžu investīciju projekti” ieņēmumu un izdevumu tāmes grozījumus 2019.gadam, saskaņā ar pielikumu.

3. Domes Finanšu nodaļai kārtējos pašvaldības budžeta grozījumos svītrot 2019.gada 14.februāra saistošo noteikumu Nr.5 „Par Daugavpils pilsētas budžetu 2019.gadam” 9.pielikumā rindu „Iekštelpu apdares atjaunošana ēkas ziemeļu korpusā Daugavpils 26.pirmsskolas izglītības iestādē - 54347 EUR*”*.

Pielikumā: Daugavpils pilsētas Izglītības pārvaldes pamatbudžeta programmas „Izglītības iestāžu, tai skaitā pirmsskolas izglītības iestāžu investīciju projekti” ieņēmumu un izdevumu tāmes grozījumi 2019.gadam.

Domes priekšsēdētājs *(personiskais paraksts)* A.Elksniņš